Αλεξέι Καραβασίλης

Ο Αλεξέι Καραβασίλης (Ισμαήλιο, 27 Σεπτεμβρίου 1846 - Καχούλ, 1915) ήταν πολιτικός που διετέλεσε δήμαρχος του Καχούλ και μέλος της Κρατικής Δούμας της Ρωσικής Αυτοκρατορίας. Ο πατέρας του ήταν γνωστός Έλληνας έμπορος.

 Βιογραφία 
Γεννήθηκε το 1846 σε οικογένεια ελληνικής καταγωγής στο Ισμαήλιο της Ρωσικής Αυτοκρατορίας. Ολοκλήρωσε τις ανώτερες σπουδές του στην νομική σχολή του Πανεπιστημίου του Παρισίου και στο Εθνικό και Καποδιστριακό Πανεπιστήμιο Αθηνών.

Πριν από την παραχώρηση του νότιου τμήματος της Βεσσαραβίας στη Ρωσική Αυτοκρατορία με τη Συνθήκη του Βερολίνου το 1878, ήταν δήμαρχος του Καχούλ και μέλος του Ρουμανικού Κοινοβουλίου. Ως σημαντικός γαιοκτήμονας, κατείχε μεγάλη έκταση γης στην περιοχή του Καχούλ, όπου και έχτισε τη βίλα του.Абакумова-Забунова Н. В. Русское население городов Бессарабии XIX века. — Κισινάου, 2006. — σελ. 40 (στα ρωσικά)

Το 1907 εξελέγη μέλος της Τρίτης Κρατικής Δούμας από το Κυβερνείο της Βεσσαραβίας. Ήταν επίσης μέλος της επιτροπής για τη δικαστική μεταρρύθμιση.Общий список офицерским чинам Русской Императорской армии. Составлен по 1-е января 1910 г. — СПб., 1910.

Ήταν παντρεμένος με την Ευφροσίνια Τσεανγκούλι, κόρη ενός γαιοκτήμονα από την περιοχή Όρχεϊ. Απέκτησαν 7 παιδιά. 

Πέθανε το 1915 στο Καχούλ, όπου και τάφηκε.

 Παραπομπές 

Κατηγορία:Πολιτικοί της Ρωσικής Αυτοκρατορίας
Κατηγορία:Ρουμάνοι πολιτικοί
Κατηγορία:Έλληνες της Μολδαβίας
Κατηγορία:Ρουμάνοι ελληνικής καταγωγής